نبيل درار
نبيل درار (بلفرنساوية Nabil Dirar)، كوايري مغريبي تيلعب فالبوسط ديال ضهير ليمن، مزيود نهار 25 فبراير 1986 فمدينة الدار البيضا فلمغريب، كان تيلعب مع شباب لموحمدية. ولكن فسخ معاه الكونطرا من بعد ما لعب معاه ماطش واحد.

الصغر ديالو وحياتو 
تولد نبيل درار فمدينة الدار البيضا بلمغريب قبل ما بهاجر هو ولفاميلا ديالو لبلجيكا. فاميلتو ما فحالهاش حيت توفى باه يا الله عندو عام. داكشي اللي خلى مو تخرج تخدم فالميناج باش تقري ولادها اللي هوما حضاش ديال الخوت (7 د دراري و 4 د البنات) فلول غير بوحدها بلا عوين. و من بعد بالمعاونة ديال خوتو. هكا كبر درار و دوز الصغر ديالو فلميزيرية، هادشي خلى نبيل يكره المدرسة والامتحانات فالصغر ديالو. ما كانتش شي حاجة شاغلة لو البال كتر من الكورة. و واخا ضروف صعيبة جاب ضبلوم فالميكانيك.
تيتعبر مبارك بوصوفة، الصديق الموقرب ديال نبيل درار. فشتنبر 2012، خلص درار البروصي و حيدو ليه البيرمي  لمدة خمسطاعشر يوم بعد ما وقف طوميبيلتو فالطريق ديال صحاب البيكالات قبل ما يخرج من نادي موناكو، وحدين خرين ڭالو باللي السبب كان هو السرعة.

حياتو شخصية 
فعام 2011 تجوج نبيل درار من واحد البنت مغريبية سميتها هند  من بعد تزات عندو بنت سماها ليانا فعام 2012 الشي اللي خلاه يوقف ليلتزام دولي ديالو مع المغرب.

عيون الكلام 

زيادة 1986
كوايري مغريبي
ناس حيين
بيوغرافيا د رجال
كوايري بلجيكي
ناس تزادو ف الدار البيضا
مقالات فيها مصدر و 3000 بايت